CELEX: 32015D1958
Language: mt
Date: 2015-07-01 00:00:00
Title: Deċiżjoni delegata tal-Kummissjoni (UE) 2015/1958 tal-1 ta' Lulju 2015 dwar is-sistemi applikabbli tal-valutazzjoni u tal-verifika tal-kostanza tal-prestazzjoni tal-prodotti ġeosintetiċi u tal-prodotti relatati skont ir-Regolament (UE) Nru 305/2011 tal-Parlament Ewropew u tal-Kunsill (Test b'rilevanza għaż-ŻEE)

30.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 284/181
            
         DEĊIŻJONI DELEGATA TAL-KUMMISSJONI (UE) 2015/1958
   tal-1 ta' Lulju 2015
   dwar is-sistemi applikabbli tal-valutazzjoni u tal-verifika tal-kostanza tal-prestazzjoni tal-prodotti ġeosintetiċi u tal-prodotti relatati skont ir-Regolament (UE) Nru 305/2011 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 305/2011 tal-Parlament Ewropew u tal-Kunsill tad-9 ta' Marzu 2011 li jistabbilixxi kondizzjonijiet armonizzati għall-kumerċjalizzazzjoni tal-prodotti għall-bini u li jħassar id-Direttiva tal-Kunsill 89/106/KEE (1), u b'mod partikolari l-Artikolu 60(h) tiegħu,
   Billi:
   
               (1)
            
            
               Il-proċedura għall-attestazzjoni tal-konformità tal-prodotti ġeosintetiċi u tal-prodotti relatati mal-ispeċifikazzjonijiet tekniċi applikabbli ġiet stabbilita fid-Deċiżjoni tal-Kummissjoni 96/581/KE (2).
            
         
               (2)
            
            
               Id-Deċiżjoni 96/581/KE ma tistabbilixxix kriterji dettaljati għall-għażla tas-sistemi tal-valutazzjoni u tal-verifika tal-kostanza tal-prestazzjoni għar-reazzjoni għan-nar tal-prodotti ġeosintetiċi u tal-prodotti relatati.
            
         
               (3)
            
            
               Is-sistemi stabbiliti fl-Anness V tar-Regolament (UE) Nru 305/2011 għandhom jintgħażlu b'mod aktar adegwat biex tiġi vvalutata l-prestazzjoni tal-prodotti ġeosintetiċi u tal-prodotti relatati. Hekk il-manifatturi għandu jkollhom aċċess għas-suq intern b'mod aktar effiċjenti u b'hekk jikkontribwixxu għal kompetittività akbar fl-industrija tal-bini kollha kemm hi.
            
         
               (4)
            
            
               Għalhekk, fl-interessi taċ-ċarezza u tat-trasparenza, id-Deċiżjoni 96/581/KE għandha titħassar u tiġi sostitwita,
            
         ADOTTAT DIN ID-DEĊIŻJONI:
   Artikolu 1
   Din id-Deċiżjoni tapplika għall-prodotti ġeosintetiċi u għall-prodotti relatati stabbiliti fl-Anness I.
   Artikolu 2
   Il-prodotti ġeosintetiċi u l-prodotti relatati msemmija fl-Artikolu 1 għandhom jiġu vvalutati u vverifikati għall-kostanza tal-prestazzjoni fir-rigward tal-karatteristiċi essenzjali tagħhom f'konformità mas-sistemi speċifikati fl-Anness II.
   Artikolu 3
   Id-Deċiżjoni 96/581/KE titħassar.
   Ir-referenzi għad-Deċiżjoni mħassra għandhom jinftiehmu bħala referenzi għal din id-Deċiżjoni.
   Artikolu 4
   Din id-Deċiżjoni tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, l-1 ta' Lulju 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 88, 4.4.2011, p. 5.
   
      (2)  Id-Deċiżjoni tal-Kummissjoni 96/581/KE tal-24 ta' Ġunju 1996 dwar il-proċedura sabiex tattesta l-konformità tal-prodotti għall-bini skont l-Artikolu 20(2) tad-Direttva tal-Kunsill 89/106/KEE rigward il-ġeotessuti (ĠU L 254, 8.10.1996, p. 59)
   
      ANNESS I
      
         PRODOTTI KOPERTI
      
      Din id-Deċiżoni tapplika għal dawn il-prodotti li ġejjin:
      
                  1.
               
               
                  Il-prodotti ġeosintetiċi (membrani u tessuti) użati għas-separazzjoni, għall-protezzjoni, għad-drenaġġ, għall-filtrazzjoni jew għar-rinfurzar tal-ħamrija
               
            
                  2.
               
               
                  Il-prodotti ġeokompożiti użati għas-separazzjoni, għall-protezzjoni, għad-drenaġġ, għall-filtrazzjoni jew għar-rinfurzar tal-ħamrija
               
            
                  3.
               
               
                  Il-prodotti ġeogrilji użati għas-separazzjoni, għall-protezzjoni, għad-drenaġġ, għall-filtrazzjoni jew għar-rinfurzar tal-ħamrija
               
            
                  4.
               
               
                  Il-prodotti ġeomembrani użati għas-separazzjoni, għall-protezzjoni, għad-drenaġġ, għall-filtrazzjoni jew għar-rinfurzar tal-ħamrija
               
            
                  5.
               
               
                  Il-prodotti ġeoxbieki użati għas-separazzjoni, għall-protezzjoni, għad-drenaġġ, għall-filtrazzjoni jew għar-rinfurzar tal-ħamrija
               
            
   
      ANNESS II
      
         IS-SISTEMI TAL-VALUTAZZJONI U TAL-VERIFIKA TAL-KOSTANZA TAL-PRESTAZZJONI
      
      Għall-prodotti koperti minn din id-Deċiżjoni, filwaqt li jitqiesu l-karatteristiċi essenzjali tagħhom, is-sistemi tal-Valutazzjoni u tal-Verifika tal-Kostanza tal-Prestazzjoni japplikaw kif ġej:
      
         Tabella 1
      
      
         Għall-karatteristiċi essenzjali kollha għajr ir-reazzjoni għan-nar
      
      
                  Prodotti
               
               
                  Karatteristiċi Essenzjali
               
               
                  Is-sistema applikabbli tal-Valutazzjoni u tal-Verifika tal-Kostanza tal-Prestazzjoni kif stabbilit fl-Anness V tar-Regolament (UE) Nru 305/2011
               
            
                  Il-prodotti ġeosintetiċi (membrani u tessuti), il-prodotti ġeokompożiti, il-prodotti ġeogrilji, il-prodotti ġeomembrani u l-prodotti ġeoxbieki użati għas-separazzjoni, għall-protezzjoni, għad-drenaġġ, għall-filtrazzjoni jew għar-rinfurzar tal-ħamrija
               
               
                  Għall-karatteristiċi essenzjali kollha għajr ir-reazzjoni għan-nar
               
               
                  2+
               
            
         
      
         Tabella 2
      
      
         Ir-reazzjoni għan-nar biss
      
      Għall-prodotti kollha indikati fl-ewwel kolonna tat-Tabella 1, is-sistemi tal-Valutazzjoni u tal-Verifika tal-Kostanza tal-Prestazzjoni huma determinati, skont is-subfamilji tagħhom, kif ġej:
      
         
      
                  Is-subfamilji tal-prodott
               
               
                  Is-sistemi applikabbli tal-Valutazzjoni u tal-Verifika tal-Kostanza tal-Prestazzjoni kif stabbiliti fl-Anness V tar-Regolament (UE) Nru 305/2011
               
            
                  Il-prodotti li għalihom stadju identifikabbli b'mod ċar fil-proċess tal-produzzjoni tagħhom jirriżulta f'titjib fil-prestazzjoni tar-reazzjoni tagħhom għan-nar (eż. iż-żieda ta' ritardanti tan-nar jew il-limitazzjoni ta' materjali organiċi)
               
               
                  1
               
            
                  Il-prodotti li għalihom teżisti bażi ġuridika Ewropea applikabbli għall-klassifikazzjoni tal-prestazzjoni tar-reazzjoni tagħhom għan-nar mingħajr ittestjar
               
               
                  4
               
            
                  Il-prodotti li mhumiex parti mis-subfamilji indikati fir-ringieli 1 u 2
               
               
                  3